wannaphong/clean_thaiwikipedia huggingface dataset:
# การจลาจลในสวีเดน พ.ศ. 2563
เมื่อวันที่ 29 สิงหาคม ค.ศ. 2020 ได้เกิดการจลาจลในเมืองมัลเมอ และรอนเนบี ของสวีเดน หลังจากตำรวจสวีเดนป้องกันไม่ให้คราสมุส เพลูเดน นักการเมืองหัวรุนแรงชาวเดนมาร์กเดินทางเข้าประเทศ นักเคลื่อนไหวต่อต้านการย้ายถิ่นฐานฝ่ายขวาจัดได้จัดการประท้วงและเผาคัมภีร์อัลกุรอาน ในการตอบโต้ กลุ่มคน 300 คนได้รวมตัวกันเพื่อตอบโต้การประท้วง, เผายางรถยนต์, ขว้างก้อนหินและก้อนคอนกรีตใส่ตำรวจ ตลอดจนทุบศาลาที่พักผู้โดยสารรถประจำทาง

 เหตุการณ์ในมัลเมอ 
เมื่อวันที่ 26 สิงหาคม ค.ศ. 2020 ตำรวจในมัลเมอได้ปฏิเสธคราสมุส เพลูเดน ซึ่งเป็นนักการเมืองฝ่ายขวาจัดชาวเดนมาร์กและหัวหน้าพรรคสายแข็งของเดนมาร์กให้จัดการประชุมในชื่อ "อิสลามานุวัตรในกลุ่มนอร์ดิก" เมื่อวันที่ 28 สิงหาคม เขาถูกเนรเทศและห้ามเข้าสวีเดน ซึ่งตำรวจสวีเดนสงสัยว่าเขาจะทำผิดกฎหมาย อย่างไรก็ตาม ผู้สนับสนุนของเขาเดินหน้าต่อเหตุการณ์ดังกล่าว และเผาสำเนาอัลกุรอานในโรเซนการ์ด ซึ่งเป็นย่านที่มีผู้อพยพส่วนใหญ่ ในอีกเหตุการณ์หนึ่ง ผู้สนับสนุนของเพลูเดนได้เตะสำเนาอัลกุรอานรอบจัตุรัสหลักของมัลเมอเหมือนฟุตบอล ซึ่งมีคนสามคนถูกจับกุมในข้อหายุยงให้เกิดความเกลียดชัง

เมื่อเวลาประมาณ 19.00 น. ผู้คนประมาณ 300 คนรวมตัวกันที่ถนนอามิรอลสกาตันของมัลเมอ ทางใต้ของศูนย์การค้าโรเซนกอร์ดเซ็นทรัมเพื่อประท้วงต่อต้านการเผาอัลกุรอาน ซึ่งในไม่ช้าก็กลายเป็นความรุนแรง ผู้ก่อจลาจลขว้างคอนกรีตและก้อนหินใส่ตำรวจ, ทุบหอพักรถบัส, พลิกคว่ำเสาตะเกียง รวมถึงวัตถุที่ถูกไฟไหม้ ตลอดจนบทสวดที่ต่อต้านยิวก็ถูกยกขึ้นในการชุมนุม การจลาจลดำเนินต่อไปจนถึงประมาณ 3 โมงเช้า

ตำรวจในมัลเมอได้รับกำลังเสริมจากกอเทนเบิร์ก และตำรวจเริ่มใช้โดรนเพื่อสอดแนมทางอากาศในเขตโรเซนการ์ด

ความไม่สงบยังคงดำเนินต่อไปในวันรุ่งขึ้น มีเหตุการณ์ลอบวางเพลิงหลายครั้งในเขตนครโรเซนการ์ด, เบลเลวูกัวร์เดน, รวดมานสวองเงน และโซลบักเกน ส่วนโรงเรียนกุลวิสโกลันได้รับความเสียหายอย่างหนักจากการวางเพลิงที่ต้องสงสัย มีผู้ถูกจับกุมสามรายพร้อมขวดบรรจุของเหลวไวไฟ ซึ่งต้องสงสัยว่าเตรียมโจมตีตำรวจหรือหน่วยกู้ภัย

การจลาจลค่อย ๆ ยุติลงภายในวันที่ 31 สิงหาคม หลังจากที่ชาวบ้าน, ตำรวจ และผู้นำศาสนาออกมาเดินขบวนบนถนนเพื่อสนับสนุนความสงบ

บรรดาผู้ก่อการจลาจลสร้างความเสียหายมูลค่าประมาณล้านโครน (ประมาณ 100,000 ยูโร) ซึ่งค่าใช้จ่ายส่วนใหญ่เกิดจากการเปลี่ยนและซ่อมแซมไฟถนน, สัญญาณไฟจราจร, ศาลาที่พักผู้โดยสารรถประจำทาง รวมถึงการทำความสะอาดพื้นที่ โดยจำนวนนี้ไม่รวมค่าใช้จ่ายในการดำเนินคดีของตำรวจ
# วัดศรีดอนชัย (จังหวัดแม่ฮ่องสอน)
วัดศรีดอนชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอปาย จังหวัดแม่ฮ่องสอน มีเนื้อที่ 11 ไร่ 2 งาน 40 ตารางวา

ประวัติ
ตามประวัติพงศาวดารกล่าวว่าเป็นวัดแรกของเมืองปาย (อำเภอปาย) โดยสร้างขึ้นเมื่อ พ.ศ. 1855 โดยพะก่าหม่องซอได้นำทัพพม่ามาตั้งที่บ้านดอนแห่งนี้ และได้สร้างวัดขึ้นในชื่อว่า วัดดอนจองใหม่ (หรือวัดใหญ่) โดยการสร้างครั้งแรกนั้นได้สร้างกุฎิ (หรือจองแบบไทใหญ่) ให้เป็นที่บำเพ็ญกุศลของเหล่าทัพและประชาชนในสมัยนั้น โดยได้นิมนต์พระพม่า ไทใหญ่ จากแสนหวี หนองฮี เมื่องปั่น ลางเคอ เมืองนาย มาจำพรรษาอบรมชาวบ้านและกองทัพในสมัยนั้น

ต่อมา พ.ศ. 2020 พระเจ้าติโลกราชมีพระราชบัญชาให้เจ้ามหาศรีไจยาหรือเจ้าศรีไจย์ ซึ่งเป็นราชบุตรของพระเจ้าเสนะภู นำช้างพลายเผือก 2 เชือก ชื่อช้างพลายเผือกเฒ่ามงคล และช้างพลายแก้วมงคล พร้อมเหล่าเสนาทหารยกทัพมา เพื่อมาตีเมืองแห่งนี้จากพะก่ากั่นนะและพะก่าส่างกงและได้รับชัยชนะจากการรบในครั้งนั้น และได้สั่งให้เผาวัดวาจนมอดไหม้ไปสิ้น

พระเจ้าติโลกราช ได้สถาปนาพระนามใหม่ให้เจ้าศรีใจยาว่า เจ้าชัยสงคราม ให้ดูแลปกครองเมืองปายสืบต่อไป และได้สร้างวัดโดยการสร้างขึ้นใหม่ เมื่อ พ.ศ. 2021 โดยได้ก่อสร้างวิหาร กำแพง กุฏิ และเสนาสนะอื่น ๆ และขุดสร้างกำแพงเมือง ประตูเมือง และอัญเชิญอาราธนาพระพุทธสิหิงค์ (พระสิงห์ปาย) จากเมืองนพบุรีศรีนครพิงค์เชียงใหม่มาประดิษฐาน  รวมทั้งได้อาราธนาพระวชิรปัญญามหาเถร วัดมหาโพธาราม (เจ็ดยอด) จังหวัดเชียงใหม่ และพระภิกษุมหาเถระจากเมืองพะเยา จังหวัดเชียงราย อีก 5 รูป จำพรรษาอบรมศีลธรรมให้กับชาวบ้าน โดยได้ตั้งชื่อวัดใหม่ว่า วัดศรีดอนไชย (ต่อมาเขียนเป็น "วัดศรีดอนชัย" ตามสมัยใหม่)

ในปี พ.ศ. 2124 สมเด็จพระนเรศวรมหาราช เสด็จมาฝึกคุมทหารที่เมืองปาย และเสด็จมานมัสการพระพุทธสิหิงค์ (พระสิงห์ปาย) ประทับแรมที่ปราสาทหอคำเจ้าฟ้าคุ้มเจ้าหลวงเมืองปายแห่งนี้ด้วย เมื่อ พ.ศ. 2158 เจ้าแม่สุนันทาได้เข้ามาปกครองเมือปาย และได้บูรณะซ่อมแซมวัดศรีดอนชัยและปราสาทหอคำที่เจ้าฟ้าที่ถูกพม่าเผาบาง ยังได้อาราธนาพระภิกษุจากเวียงเชียงใหม่จำพรรษา

จากข้อมูลของกรมการศาสนาระบุว่าตั้งวัดเมื่อ พ.ศ. 2392 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2480
# อันโตนิโอ เซร์เมญโญ
อันโตนิโอ เซร์เมญโญ  นักมวยสากลอดีตแชมป์โลก WBA 2 รุ่น ชาวเวเนซุเอลา มีชื่อจริงว่า อันโตนิโอ โฮเซ เบร์ดู เซร์มัก boxrec.com

เกียรติประวัติ
แชมป์ WBA Fedelatin รุ่นจูเนียร์เฟเธอร์เวท
ชิง, 21 สิงหาคม 2536 ชนะทีเคโอ รามอน กุซมัน  ยก 4 ที่ การากัส, ประเทศเวเนซุเอลา
แชมปโลก WBA รุ่นจูเนียร์เฟเธอร์เวท
ชิง, 13 พฤษภาคม 2538 ชนะคะแนน วิลเฟรโด บัซเกซ  ที่ บายามอน, ปวยร์โตรีโก
ป้องกันครั้งที่ 1, 26 พฤศจิกายน2538 ชนะคะแนน เฮซุส ซาลูด  มาราไก, ประเทศเวเนซุเอลา
ป้องกันครั้งที่ 2, 23 มีนาคม 2539 ชนะคะแนน โยเบร์ โอร์เตกา  ที่ ไมแอมี, สหรัฐ
ป้องกันครั้งที่ 3, 9 พฤศจิกายน 2539 ชนะอาร์ทีดี เอดดิ ซาเอนซ์  ยก 5 ที่ ลาสเวกัส, สหรัฐ
ป้องกันครั้งที่ 4, 21 ธันวาคม 2539 ชนะคะแนน ยูอิจิ คาไซ  ที่ ลาสเวกัส, สหรัฐ
ป้องกันครั้งที่ 5, 10 พฤษภาคม 2540 ชนะคะแนน อังเฆล ชาโกน  ที่ ไมแอมี, สหรัฐ
ป้องกันครั้งที่ 6, 26 กรกฎาคม 2540 ชนะทีเคโอ ยูอิจิ คาไซ  ยก 12 ที่ โยโกฮามะ, ประเทศญี่ปุ่น
ป้องกันครั้งที่ 7, 27 กันยายน 2540 ชนะคะแนน โฆเซ โรฮัส  ที่ การากัส, ประเทศเวเนซุเอลา
สละแชมป์      
แชมป์โลก WBA รุ่นเฟเธอร์เวท
ชิง, 3 ตุลาคม 2541 ชนะน็อก เฆนาโร ริโอส  ยก 4 ที่ การากัส, ประเทศเวเนซุเอลา
ป้องกันครั้งที่ 1, 5 กุมภาพันธ์ 2542 ชนะน็อก เอดดิ ซาเอนซ์  ยก 2 ที่ ไมแอมี, สหรัฐ
เสียแชมป์, 29 พฤษภาคม 2542 แพ้คะแนน เฟรดดี นอร์วูด  ที่ ซานฮวน, ปวยร์โตรีโก
แชมป์เฉพาะกาล WBA รุ่นซูเปอร์แบนตัมเวท
ชิง, 9 ตุลาคม 2542 ชนะคะแนน โยเบร์ โอร์เตกา  ที่ การากัส, ประเทศเวเนซุเอลา
สละแชมป์
แชมป์ WBA Fedebol รุ่นซูเปอร์เฟเธอร์เวท 
ชิง, 11 พฤษภาคม 2545 ชนะทีเคโอ ชาเมียร์ เรเยส  ยก 10 ที่ ซานฮวน, ปวยร์โตรีโก
สละแชมป์
แชมป์ WBA Fedelatin รุ่นซูเปอร์เฟเธอร์เวท (สมัยที่ 2) 
ชิง, 31 กรกฎาคม 2547 ชนะน็อก เอเบรต์ โมเรโน  ยก 3 ที่ การากัส, ประเทศเวเนซุเอลา
เสียแชมป์, 2 กันยายน 2549 แพ้อาร์ทีดี ซานโตส เบนาบิเดส  ยก 4 ที่ มานากัว, ประเทศนิการากัว
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นเฟเธอร์เวท (ที่ว่าง), 3 เมษายน 2541 แพ้คะแนน เฟรดดี นอร์วูด  ที่ ซานฮวน,  ปวยร์โตรีโก
ชิงแชมป์ WBA Fedebol รุ่นเฟเธอร์เวท, 16 มิถุนายน 2544 แพ้คะแนน อาร์มันโด กอร์โดบา  ที่ ปานามาซิตี, ประเทศปานามา
# สถาปัตยกรรมมัวร์
สถาปัตยกรรมมัวร์  เป็นรูปแบบหนึ่งในสถาปัตยกรรมอิสลามที่ซึ่งมีวิวัฒนาการในโลกอิสลามตะวันตก อันรวมถึงอัลอันดะลุส (สเปนและโปรตุเกสภายใต้การปกครองของมุสลิมระหว่าง ค.ศ. 711 ถึง 1492), โมร็อกโก, แอลจีเรีย และตูนิเซีย ศัพท์ มัวร์ มาจากคำที่ชาวยุโรปตะวันตกใช้เรียกชาวมุสลิมในภูมิภาคเหล่านั้นว่า "ชาวมัวร์" ซึ่งมาจากคำในภาษาละตินว่า "เมารี"  ซึ่งดั้งเดิมแล้วหมายถึงผู้ที่มาจากดินแดนเมาเรตานิอา  ซึ่งคือโมร็อกโกในปัจจุบัน จึงทำให้บางครั้งมีผู้เรียกสถาปัตยกรรมมัวร์ว่า สถาปัตยกรรมอิสลามตะวันตก 

สถาปัตยกรรมมัวร์เป็นการผสมผสานวัฒนธรรมของชาวเบอร์เบอร์ในแอฟริกาเหนือ, ไอบีเรียยุคก่อนอิสลาม (โรมันโบราณ, ไบแซนไทน์ และวิซิกอธ) และอิสลามแบบตะวันออกกลาง องค์ประกอบที่เป็นที่รู้จักของสถาปัตยกรรมมัวร์ เช่น ช่องโค้งรูปเกือกม้าแบบ "มัวร์", สวน[[Moroccan riad|ริยาฎ]] และลวดลายนูนต่ำเรขาคณิตและอะราเบสก์ในงานไม้ งานปูนแต่ง และงานกระเบื้อง (เช่น ซิลลีจญ์'') เมืองที่เป็นศูนย์กลางสำคัญของการพัฒนาสถาปัตยกรรมมัวร์ได้แก่ กอร์โดบา, อัลก็อยเราะวาน, แฟ็ส, มาร์ราเกช, เซบิยา, กรานาดา และตแลมแซนเป็นต้น

หลังจากการปกครองของมุสลิมในสเปนและโปรตุเกสสิ้นสุดลงแล้ว ธรรมเนียมของสถาปัตยกรรมมัวร์ยังคงปรากฏในแอฟริกาตอนเหนือและในสถาปัตยกรรมมูเดฆาร์ในสเปน ที่ซึ่งนำเอาองค์ประกอบของมัวร์ไปประยุกต์ใช้ในงานของศาสนาคริสต์López Guzmán, Rafael. Arquitectura mudéjar. Cátedra. . ต่อมาในคริสต์ศตวรรษที่ 19 ปรากฏว่าสถาปัตยกรรมมัวร์ถูกนำมาเลียนแบบหรือพัฒนาขึ้นเป็นสถาปัตยกรรมมัวร์ฟื้นฟู  หรือมัวร์ใหม่  โดยเฉพาะในแถบสหรัฐอเมริกา ซึ่งเป็นผลจากกระแสจินตนิยมในคตินิยมโลกตะวันออก นอกจากนี้ในปัจจุบันยังปรากฏสถาปัตยกรรมแบบมัวร์โดดเด่นเป็นพิเศษในสถาปัตยกรรมซิโนกอก ศาสนสถานของศาสนายิวที่สร้างขึ้นในยุคหลัง ๆ
# เจด วีดอน
เจด ทักเกอร์ วีดอน (เกิด 18 กรกฎาคม พ.ศ. 2518) เป็นนักเขียนบทภาพยนตร์และนักดนตรีชาวอเมริกันและเป็นลูกชายของนักเขียนบทภาพยนตร์ ทอม วีดอน หลานชายของผู้เขียนบท จอห์น วีดอน และน้องชายของผู้เขียนบท แซค วีดอน และผู้อำนวยการสร้าง/ผู้กำกับ/นักเขียน จอสส์ วีดอน
# วัดคลองเจ้า (จังหวัดนนทบุรี)
วัดคลองเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองทวีวัฒนา ในหมู่ที่ 2 บ้านคลองเจ้าทวีวัฒนา ตำบลทวีวัฒนา อำเภอไทรน้อย จังหวัดนนทบุรี

วัดคลองเจ้าสร้างขึ้นเมื่อ พ.ศ. 2420 เดิมบริเวณนี้เป็นป่าทึบ จากนั้นจึงมีการหักร้างถางป่าและมีผู้คนเข้ามาทำนา หม่อมเจ้าทวีวัฒนาวงศ์ได้มาขุดคลองซึ่งเรียกกันว่าคลองเจ้าหรือคลองทวีวัฒนา เมื่อบริเวณนี้มีผู้อยู่อาศัยมากขึ้น นายผัน จุ้ยจ้อย ได้บริจาคที่ดินเนื้อที่ 10 ไร่ 3 งาน และนางเขียน บุตรสาวของนายผันได้บริจาคเพิ่มอีก 5 ไร่ แล้วร่วมกับชาวบ้านสร้างวัดขึ้นโดยใช้ชื่อวัดตามชื่อคลองหน้าวัด เมื่อสร้างวัดแล้วชาวบ้านก็ร่วมใจกันทำนุบำรุงสืบต่อมา วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 28 เมตร ยาว 44 เมตร และได้ผูกพัทธสีมาเมื่อวันที่ 9 ธันวาคม พ.ศ. 2515

ภายในวัดคลองเจ้ามีอาคารเสนาสนะต่าง ๆ ได้แก่ อุโบสถ กว้าง 8 เมตร ยาว 21 เมตร สร้างเมื่อ พ.ศ. 2516 ลักษณะทรงไทย ภายในมีภาพจิตรกรรมฝาผนังเรื่องพุทธประวัติ และประดิษฐานพระประธานนามว่า พระมิ่งเมืองทอง หน้าตักกว้าง 8 วา 9 นิ้ว กุฏิสงฆ์ จำนวน 7 หลัง ส่วนมากเป็นอาคารไม้ หอสวดมนต์ ศาลาการเปรียญ และศาลาท่าน้ำ
# ชาลส์ โคเบิร์น
ชาลส์ โคเบิร์น (19 มิถุนายน ค.ศ. 1877 – 30 สิงหาคม ค.ศ. 1961) เป็นนักแสดงชาวอเมริกันObituary Variety, September 6, 1971. เขาถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมถึงสามครั้งในภาพยนตร์เรื่อง เดอะเดวิลแอนด์มิสโจนส์ (1941), เดอะมอร์เดอะเมอร์ริเออร์ (1943) และ เดอะกรีนเยียส์ (1946) และได้รับรางวัลจากการแสดงในภาพยนตร์เรื่อง เดอะมอร์เดอะเมอร์ริเออร์

โคเบิร์นมีดวงดาวอยู่ในฮอลลีวูดวอล์กออฟเฟม เป็นดวงดาวสำหรับภาพยนตร์อยู่ที่ 6268 ฮอลลีวูดบูเลวาร์ด
# สกอตต์ บัก
สกอตต์ แรนดัล บัก  เป็นนักเขียนบทรายการโทรทัศน์ชาวอเมริกัน บักเขียนบทให้กับละครชุดทางโทรทัศน์หลายเรื่อง ได้แก่ ซิกส์ฟีตอันเดอร์ ของเอชบีโอ, โรม, เดกซ์เตอร์ของโชว์ไทม์, เอเวรีบอดีเลิฟส์เรย์มอนด์, โคช, อินฮิวแมนส์, ดิออบลองส์ และ ไอรอนฟิสต์
# เจฟฟรีย์ เบลล์
เจฟฟรีย์ แจ็กสัน เบลล์  เป็นนักเขียนและผู้อำนวยการสร้างชาวอเมริกันที่มีชื่อเสียงในผลงานทางโทรทัศน์ เขาเริ่มต้นอาชีพด้วยการเขียนบทให้กับเรื่อง แฟ้มลับคดีพิศวง ซึ่งเขาอยู่เขียนบทเป็นเวลาสามฤดูกาล หลังจากนั้นก็กลายเป็นนักเขียน ผู้กำกับ ผู้อำนวยการสร้างเรื่อง เอนเจิล และกลายเป็นผู้ควบคุมการแสดงในสองฤดูกาลสุดท้าย

เขาทำหน้าที่เป็นผู้อำนวยการสร้างในตอนนำร่องของเรื่อง วี ฉบับทำใหม่ ซึ่งเป็นโครงการแรกของเขาในข้อตกลงกับวอร์เนอร์บราเธอส์เทเลวิชันในปี พ.ศ. 2552–2553 ระหว่างปี พ.ศ. 2556–2563 เบลล์รับหน้าที่เป็นผู้ร่วมแสดงและเขียนบทให้ภาพยนตร์ชุดทางโทรทัศน์เรื่อง ชี.ล.ด์. ทีมมหากาฬอเวนเจอร์ส ของมาร์เวลเทเลวิชัน
# บิชา เค. อาลี
บิชา เค. อาลี (เกิดใน พ.ศ. 1989) เป็นนักแสดงตลกและนักเขียนบทภาพยนตร์ชาวอังกฤษ เธอได้รับการแต่งตั้งให้เป็นผู้ควบคุมการแสดงของละครชุดทางโทรทัศน์สตรีมมิ่งเรื่อง มิสมาร์เวล ของดิสนีย์+
# ไมเคิล วอลดรัน
ไมเคิล วอลดรัน (เกิด 23 เมษายน ค.ศ. 1987) เป็นนักเขียนบทและผู้อำนวยการสร้างชาวอเมริกันที่มีชื่อเสียงจากผลงานเรื่อง ริกแอนด์มอร์ตี, โลกิ, ฮีลส์ และ ดอกเตอร์สเตรนจ์อินมัลติเวิร์สออฟแมดเนส
# วัดสพานสูง
วัดสพานสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านแหลมเหนือ ตำบลคลองพระอุดม อำเภอปากเกร็ด จังหวัดนนทบุรี

วัดสพานสูงสร้างขึ้นเมื่อ พ.ศ. 2395 เดิมชื่อว่า วัดสว่างอารมณ์ ต่อมาสมเด็จพระมหาสมณเจ้า กรมพระยาวชิรญาณวโรรส ได้เสด็จมาตรวจคณะสงฆ์ที่วัดนี้ พระองค์ทอดพระเนตรเห็นสะพานสูงข้ามคลองบ้านแหลม (คลองพระอุดมในปัจจุบัน) จึงประทานชื่อใหม่ว่า "วัดสพานสูง"

อาคารเสนาสนะได้แก่ อุโบสถ สร้างเมื่อ พ.ศ. 2470 เป็นอาคารคอนกรีตเสริมเหล็ก มีช่อฟ้า ใบระกา คันทวย หน้าบันลงรักปิดกระจก ศาลาการเปรียญ สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 2 ชั้น มีมุข 3 ด้าน ลงรักปิดกระจกและปิดทองช่อฟ้าใบระกา หอสวดมนต์ สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก ศาลาอเนกประสงค์ เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย สร้างเมื่อ พ.ศ. 2470 และพระประธานประจำศาลาการเปรียญปางมารวิชัย สร้างเมื่อ พ.ศ. 2516

รายนามเจ้าอาวาส
 ลำดับที่  รายนาม เริ่มวาระ สิ้นสุดวาระ 1  หลวงปู่เอี่ยม ปฐมนาม  พ.ศ. 2395  พ.ศ. 2438 2  พระครูโสภณศาสนกิจ (กลิ่น จนฺทรํสี)  พ.ศ. 2438  พ.ศ. 2490 3  พระครูนนทกิจโสภณ (ทองสุข อินฺทสาโร)  พ.ศ. 2490  พ.ศ. 2525 4  พระครูสมุห์สอน สิริธมฺโม  พ.ศ. 2525  พ.ศ. 2530 5  พระครูอมรศุภการ (สมทรง อมโร)  พ.ศ. 2530  พ.ศ. 2562 6  พระครูสุทธิกิจโกศล (สมภพ สุวโจ)  พ.ศ. 2562  ปัจจุบัน
# วัดราษฎร์สามัคคี
วัดราษฎร์สามัคคี อาจหมายถึง
 วัดราษฎร์สามัคคี อำเภอชนบท จังหวัดขอนแก่น
 วัดราษฎร์สามัคคี อำเภอโนนศิลา จังหวัดขอนแก่น
 วัดราษฎร์สามัคคี จังหวัดชลบุรี
 วัดราษฎร์สามัคคี จังหวัดชัยนาท
 วัดราษฎร์สามัคคี อำเภอแก้งคร้อ จังหวัดชัยภูมิ
 วัดราษฎร์สามัคคี อำเภอคอนสาร จังหวัดชัยภูมิ
 วัดราษฎร์สามัคคี อำเภอภูเขียว จังหวัดชัยภูมิ
 วัดราษฎร์สามัคคี จังหวัดเชียงราย
 วัดราษฎร์สามัคคี จังหวัดนครปฐม
 วัดราษฎร์สามัคคี จังหวัดนครพนม
 วัดราษฎร์สามัคคี จังหวัดพิจิตร
 วัดราษฎร์สามัคคี จังหวัดพิษณุโลก
 วัดราษฎร์สามัคคี จังหวัดมหาสารคาม
 วัดราษฎร์สามัคคี อำเภอกันทรวิชัย จังหวัดมหาสารคาม
 วัดราษฎร์สามัคคี (บ้านหนองแฮ) อำเภอนาเชือก จังหวัดมหาสารคาม
 วัดราษฎร์สามัคคี ตำบลโพนทราย อำเภอเมืองมุกดาหาร จังหวัดมุกดาหาร
 วัดราษฎร์สามัคคี ตำบลคำป่าหลาย อำเภอเมืองมุกดาหาร จังหวัดมุกดาหาร
 วัดราษฎร์สามัคคี อำเภอหนองสูง จังหวัดมุกดาหาร
 วัดราษฎร์สามัคคี อำเภอจตุรพักตรพิมาน จังหวัดร้อยเอ็ด
 วัดราษฎร์สามัคคี อำเภอเมืองร้อยเอ็ด จังหวัดร้อยเอ็ด
 วัดราษฎร์สามัคคี จังหวัดลพบุรี
 วัดราษฎร์สามัคคี จังหวัดเลย
 วัดราษฎร์สามัคคี จังหวัดสระบุรี
 วัดราษฎร์สามัคคี จังหวัดเลย
 วัดราษฎร์สามัคคี จังหวัดสุพรรณบุรี
 วัดราษฎร์สามัคคี จังหวัดสุรินทร์
 วัดราษฎร์สามัคคี จังหวัดหนองบัวลำภู
 วัดราษฎร์สามัคคี จังหวัดอุตรดิตถ์
 วัดราษฎร์สามัคคี จังหวัดอุบลราชธานี
# เจเรมี สเลเตอร์
เจเรมี สเลเตอร์  เป็นนักเขียนและผู้อำนวยการสร้างภาพยนตร์และโทรทัศน์ชาวอเมริกันซึ่งมีชื่อเสียงจากผลงานภาพยนตร์ เช่น แฟนทาสติกโฟร์  และ เดธโน้ต และละครชุดทางโทรทัศน์เช่น ดิเอ็กซอร์ซิสต์ ซึ่งสเลเตอร์เป็นผู้สร้างขึ้นและเขารับหน้าที่เป็นผู้อำนวยการสร้าง
# วัดดอนตูม
วัดดอนตูม อาจหมายถึง
 วัดดอนตูม อำเภอดอนตูม จังหวัดนครปฐม
 วัดดอนตูม อำเภอโกสุมพิสัย จังหวัดมหาสารคาม
 วัดดอนตูม อำเภอเมืองมหาสารคาม จังหวัดมหาสารคาม
 วัดดอนตูม อำเภอบ้านโป่ง จังหวัดราชบุรี
 วัดดอนตูม จังหวัดเลย
# แมตต์ แชกแมน
แมตต์ แชกแมน  เป็นผู้กำกับภาพยนตร์โทรทัศน์และละครชาวอเมริกันและอดีตนักแสดงเด็ก เขาเคยกำกับตอนของเรื่อง เดอะเกรท, แวนดาวิชั่น, อิทส์ออลเวย์สซันนีอินฟิลาเดลเฟีย, ฟาร์โก และ มหาศึกชิงบัลลังก์ เขาเป็นผู้อำนวยการฝ่ายศิลป์ของโรงละคร Geffen ในลอสแองเจลิส รัฐแคลิฟอร์เนีย
# เนีย ดาคอสตา
เนีย ดาคอสตา (เกิด 8 พฤศจิกายน ค.ศ. 1989) เป็นผู้กำกับและนักเขียนบทชาวอเมริกัน เธอเขียนบทและกำกับภาพยนตร์แนวอาชญากรรมระทึกขวัญเรื่อง Little Woods (2019) โดยได้รับรางวัลโนราเอฟรอนไพรซ์จากงานเทศกาลภาพยนตร์ไทรเบกา เธอยังกำกับภาพยนตร์สยองขวัญเรื่อง แคนดีแมน (2021) ในเดือนสิงหาคม ค.ศ. 2020 มีการประกาศว่า ดาคอสตาจะมากำกับในภาพยนตร์ภาคต่อ กัปตัน มาร์เวล โดยกลายเป็นผู้หญิงผิวดำคนแรกและเป็นผู้สร้างภาพยนตร์ที่อายุน้อยที่สุดที่ได้กำกับภาพยนตร์ของจักรวาลภาพยนตร์มาร์เวล

ผลงานภาพยนตร์
 ปี เรื่อง ตำแหน่ง ผู้กำกับ เขียนบท ผู้อำนวยการสร้าง 2019 ลิตเติ้ล วู้ดส์    2021 แคนดี้แมน    2023 เดอะ มาร์เวลส์     เฮดดา   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 3 เรื่องของ เนีย ดาคอสตา
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2019  ลิตเติ้ล วู้ดส์ 12px 95%   74   6.2   $11,000,000  $171,912 2021  แคนดี้แมน 12px 84%   72   5.9   $25,000,000  $77,411,570 2023  เดอะ มาร์เวลส์ 12px 62%   50   5.5   $219,800,000  $206,136,825 เฉลี่ย  รวม 12px 80%  65 5.9 $255.8 ล้าน $283,720,307
16px  

สีแดง  สีส้ม  สีเขียว   

$
# เจสซิกา เกา
เจสซิกา เกา  เป็นนักเขียนและผู้อำนวยการสร้างรายการโทรทัศน์ชาวอเมริกัน เธอมีชื่อเสียงจากผลงานในฤดูกาลที่สามของเรื่อง ริกแอนด์มอร์ตี เขียนบทตอน "พิกเกิลริก" เกายังเขียนบทให้กับละครต่าง ๆ อีกมากมาย เช่น ซิลิคอนแวลลีย์, โรบอตชิกเกน, เดอะไมตีบี!, แบ็กแอตเดอะบาร์นยาร์ด, สตาร์วอร์ส: ดีทัวส์ และ กังฟูแพนด้า ตำนานปรมาจารย์สุโค่ย!
# วัดเขาสุวรรณประดิษฐ์
วัดเขาสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี มีเนื้อที่ 99 ไร่ 2 งาน 70 ตารางวา มีเนื้อที่ธรณีสงฆ์ จำนวน 3 แปลง 82 ไร่ 3 งาน 60 ตารางวา

วัดเขาสุวรรณประดิษฐ์ เดิมเรียกว่า วัดเขาล้าน เนื่องจากตั้งอยู่บนเนินโล่งเตียน ชาวบ้านมีความเชื่อว่าเป็นที่สถิตของพ่อท่านยอดเขา ซึ่งเป็นเทพยดารักษาเขาล้านและดินแดนโดยรอบ ผู้ดำเนินสร้างวัดคือ อาจารย์ทอง ท่านเป็นชาวจังหวัดสงขลาและเป็นเจ้าอาวาสรูปแรก ต่อมาพระราชรัตนกวี อดีตเจ้าคณะจังหวัดสุราษฎร์ธานี ได้เปลี่ยนชื่อวัดเป็น "วัดเขาสุวรรณประดิษฐ์" เพื่อความเป็นสิริมงคล มีความหมายว่า "วัดที่อาจารย์ทองสร้างขึ้นที่ภูเขา"

วัดเขาสุวรรณประดิษฐ์ตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2496 และได้รับการผูกพัทธสีมาเมื่อ พ.ศ. 2500

ปูชนียวัตถุที่สำคัญของวัด ได้แก่ พระประธานเนื้อโลหะสมัยอยุธยา พระพุทธรูปทรงเครื่อง (สำหรับใช้ประจำเรือพระ) พระบรมสารีริกธาตุบรรจุในเจดีย์จัตุรมุขซึ่งตั้งอยู่บนยอดเขา พระพุทธบาทจำลอง อนุสาวรีย์พระเจ้าวรวงศ์เธอ พระองค์เจ้าวิภาวดีรังสิตและมีรูปปั้นอดีตเจ้าอาวาส 3 รูป ในอุโบสถยังมีสังขารของพระครูสุวรรณประดิษฐ์การ หรือหลวงพ่อจ้อย เกจิอาจารย์ชื่อดังแห่งภาคใต้ ซึ่งท่านได้มรณภาพ เมื่อปี พ.ศ. 2536 ร่างของท่านอยู่ในโลงแก้ว
# รอย ทอมัส
รอย วิลเลียม ทอมัส จูเนียร์"Roy Thomas Checklist" Alter Ego vol. 3, #50 (July 2005) p. 16 (เกิด 22 พฤศจิกายน ค.ศ. 1940)Comics Buyer's Guide #1636 (December 2007) p. 135 เป็นนักเขียนการ์ตูนและบรรณาธิการชาวอเมริกัน ซึ่งเป็นผู้สืบทอดคนแรกของสแตน ลี ในฐานะประธานบรรณาธิการของมาร์เวลคอมิกส์ เขาเป็นที่รู้จักอย่างดีจากการนำโคนันเดอะบาร์บาเรียน ฮีโรของนิตยสารพัลป์ มาสู่การ์ตูนอเมริกัน ด้วยการเพิ่มเนื้อเรื่องของตัวละครชื่อโรเบิร์ต อี. โฮวาร์ด และช่วยเปิดตัวความนิยมเกี่ยวกับนวนิยายดาบและเวทมนตร์ในการ์ตูน ทอมัสยังเป็นที่รู้จักจากการเป็นผู้นำในยุคทองของหนังสือการ์ตูนฮีโร โดยเฉพาะทีมซูเปอร์ฮีโร จัสติสโซไซอิตีออฟอเมริกาในคริสต์ทศวรรษ 1940 และสำหรับการเขียนบทที่ยาวนานเกี่ยวกับเอ็กซ์เมน และ ดิอเวนเจอรส์ ของมาร์เวล และ ออลสตาร์สควอดรอน ของดีซีคอมิกส์ รวมถึงเรื่องอื่น ๆ

เขาได้เป็นผู้ร่วมสร้างการ์ตูนวูล์ฟเวอรีน, ลู้ก เคจ, ฮาวอค, แบนชี และอีกมากมาย รวมถึงมีชื่ออยู่ในหอเกียรติยศหนังสือการ์ตูนของวิลล์ไอส์เนอร์ใน ค.ศ. 2010
# อำเภออัสซะละฟียะฮ์
อัสซะละฟียะฮ์  เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 82,570 คน
# อำเภอบิลาดุฏเฏาะอาม
บิลาดุฏเฏาะอาม  เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 31,143 คน
# วัดพระใหญ่ (จังหวัดสุราษฎร์ธานี)
วัดพระใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ด้านทิศเหนือของเกาะสมุยใกล้กับหาดบ่อผุด ที่ตั้งของวัดอยู่บนเกาะเล็ก ๆ ที่มีชื่อว่า "เกาะฟาน" อยู่ในตำบลบ่อผุด อำเภอเกาะสมุย จังหวัดสุราษฎร์ธานี

ประวัติ
วัดพระใหญ่เป็นธรณีสงฆ์ของวัดแหลมสุวรรณาราม อดีตเคยเป็นที่สำหรับฝังศพเด็กทารกและเด็กเล็กอายุไม่เกิน 10 ขวบมาเป็นเวลานาน จนท่านพระครูสันตินนทคุณได้มาพัฒนาตกแต่งสถานที่ให้ดูดีสวยงามขึ้น ต่อมาเมื่อปี พ.ศ. 2513 จัดให้มีที่พักสงฆ์และที่ปฏิบัติธรรมขึ้นในเกาะ โดยเริ่มสร้างองค์ พระพุทธสันติทีปนาถ หรือ พระใหญ่เกาะฟาน หรือ พระพุทธโคดม เมื่อปี พ.ศ. 2515 เป็นพระพุทธรูปปางมารวิชัย สีเหลืองทองทั้งองค์ ขนาดหน้าตักกว้าง 5 วา 9 นิ้ว สูง 12 เมตร ถือเป็นพระพุทธรูปองค์ใหญ่ที่สุดของภาคใต้  ประดิษฐานไว้กลางแจ้งบนยอดเขา

พ.ศ. 2549 เป็นปีที่ฉลองสิริราชสมบัติครบ 60 ปี ของพระบาทสมเด็จพระมหาภูมิพลอดุลยเดชมหาราช บรมนาถบพิตร ทางวัดพระใหญ่โดยพระครูสันตินนทคุณจึงได้ก่อสร้างเรือพระที่นั่งสุพรรณหงส์และมีธรรมจักรตั้งอยู่บนเรือ เพื่อถวายเป็นพระราชกุศลในครั้งนั้น
# อำเภอกุสมะฮ์
กุสมะฮ์  เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 74,622 คน
# อำเภอมัซฮัร
มัซฮัร  เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 64,661 คน
# เล่ห์ลวง
เล่ห์ลวง เป็นละครโทรทัศน์ที่ผลิตโดยเดอะ วัน เอ็นเตอร์ไพรส์ นำแสดงโดย เจษฎ์พิพัฒ ติละพรพัฒน์, ฝนทิพย์ วัชรตระกูล, ฑิฆัมพร ฤทธิ์ธาอภินันท์, นรภัทร วิไลพันธุ์

 เรื่องย่อ 

ไอรดา (ฝนทิพย์ วัชรตระกูล) แม่ค้าออนไลน์ที่ชีวิตกำลังตกที่นั่งลำบาก จึงหันหน้าไปพึ่ง โค้ชวีนัส (ฑิฆัมพร ฤทธิ์ธาอภินันท์) ดาวไลฟ์โค้ชสาวสวย เจ้าของสถาบันไลฟ์โค้ชดาวสุข ผู้ที่อยู่เบื้องหลังความสำเร็จของนักธุรกิจออนไลน์หลายต่อหลายความเชื่อและความศรัทธาในตัววีนัส ทำให้ไอรดายอมเอาเงินก้อนสุดท้ายที่มีเพื่อมาเรียนกับวีนัส เพราะไอรดาเชื่อว่าการได้เรียนกับวีนัสจะทำให้ชีวิตของเธอดีขึ้น โดยหารู้ไม่ว่าแท้จริงแล้ว การไลฟ์โค้ชของวีนัสเป็นเพียงเครื่องมือที่เอาไว้ล้างสมอง เพื่อกอบโกยผลประโยชน์จากธุรกิจของตนเองเท่านั้น
 นักแสดง 
 ละครโทรทัศน์ พ.ศ. 2564 ตัวละคร  นักแสดงหลักไอรดา รักศุภผล (ไอ)ฝนทิพย์ วัชรตระกูลวีนัส เศรษฐณรัญ (วี)ฑิฆัมพร ฤทธิ์ธาอภินันท์ชวิน วัฒนสวัสดิ์พร (วิตามิน)เจษฎ์พิพัฒ ติละพรพัฒน์อรุษ เอื้อดำรงค์ (ฟิน)นรภัทร วิไลพันธุ์พรพรรณ วัฒนสวัสดิ์พรสิเรียม ภักดีดำรงฤทธิ์เชิญขวัญ รุจิรกาญ (ขวัญ)ราศี ดิศกุล ณ อยุธยาเมธา พันธ์สมบูรณ์ (เมฆ)พศุฑย์ พงศ์พศุตม์นนท์ รัตนะประภาวงค์วรรธนะ กัมทรทิพย์ ตัวละคร  นักแสดงสมทบซูชิตติยา สนสกุลผู้กำกับกริชศักราช ฤกษ์ธำรงค์อ้อย รักศุภผลณหทัย พิจิตราเกรียงไกร รักศุภผล (เกรียง)ตี๋ ดอกสะเดา ตัวละคร  นักแสดงรับเชิญน้ำซูซานน่า เรโนลแคทพรพรรณ ฤกษ์อัตการริสาดาริน แฮนเซนผู้ประกาศข่าวช่องวันติณณภพ ผดุงธรรมแอ๊นธงธง มกจ๊กพิมมาดา จิระมารัตน์ (จเรตำรวจ)รัญญา ศิยานนท์โค้ชเธียวริชปรัชญา อรเอกดำรง วัฒนสวัสดิ์พรกฤตย์ อัทธเสรี ชาวบ้าน เบญจา สิงขรวัฒน์  วิตา ดีปลั่งพลอย  ยุทธศักดิ์ แก้วพรม  คนึงนุช ชูดอนหวาย  ปรียาภรณ์ ทองสมุทร  โมฬีวรรณ พันธรักษ์ พิธีกรรายการ คุยแซ่บ SHOW ฮันนี่ แสง แซ่อึ้ง เจ้าหน้าที่มูลนิธิ ศิริพร สุวรรณไตรภพ ป้าแต เจนจิรา สุวรรณน้อย ตำรวจ วิวรรธน์ รัตนพิทักษ์ ณัฐ เค้ายวนผึ้ง ชูชาติ ระดมพล  เกรียงไกร อุ่นแก้ว  วสันต์ ศรีเดือน  ไวพจน์ กรวยสวัสดิ์  จตุพร หนูเนียม  เกษม ทรายมูล  ธนาฉัตร์ ท้วมทำนอง บุญส่ง เกิดตัด  หมอ เอกตะวัน คุ้มชาติ พนักงานประชาสัมพันธ์โรงพยาบาล  นวพร สุปิงคลัด  ลูกน้องผู้กำกับกริช  พิสิษฐ์ ธัญทวีวิทย์  นักข่าว  พีระเดช เริงสำราญ  โปรดิวเซอร์รายการ คุยแซ่บ SHOW  ดุจชนก กิจไกรลาศ  พนักงานบริษัทเอกชน  ปุญญลักขณ์ ศุภธรรมรัตน์  กรณ์พงศ์ กิจนิธิประมวล  เจ้าหน้าที่ทำความสะอาดบริเวณไหล่ทาง  รณกร สนิทประภัสสร  ผู้ประกาศข่าวภาคสนาม  ศุภโชค ทวีโชค พนักงานอิสระ ชรินกร กัณหา คนคุ้มกันในงานเปิดตัวเครื่องสำอางริสา ธงชัย มาเม่น ผู้พิพากษา  กิตติพล เกศมณี โอภาส สุทธิเพียร  หลวงพ่อ  ชาลี เชื้อใหญ่
# เอ็นเอ๊กซ์ที วูเมนส์ แท็กทีม แชมเปียนชิป
เอ็นเอ๊กซ์ที วูเมนส์ แท็กทีม แชมเปียนชิป (NXT Women's Tag Team Championship) เป็นเข็มขัดแท็กทีมหญิงของสมาคมดับเบิลยูดับเบิลยูอี ป้องกันได้ทั้งสองค่าย เอ็นเอ๊กซ์ที และ เอ็นเอ๊กซ์ที ยูเค

ดูเพิ่ม
ดับเบิลยูดับเบิลยูเอฟ วูเมนส์ แท็กทีม แชมเปียนชิป
ดับเบิลยูดับเบิลยูอี วีเมนส์ แชมเปี้ยนชิพ (1956–2010)
รายนามดับเบิลยูดับเบิลยูอี วีเมนส์ แชมเปี้ยนชิพ (1956–2010)
ดับเบิลยูดับเบิลยูอี รอว์ วีเมนส์ แชมเปียนชิป
ดับเบิลยูดับเบิลยูอี สแมคดาวน์ วีเมนส์ แชมเปียนชิป
ดับเบิลยูดับเบิลยูอี ดีวาส์ แชมเปี้ยนชิพ
รายนามดับเบิลยูดับเบิลยูอี ดีวาส์ แชมเปี้ยนชิพ
ดับเบิลยูดับเบิลยูอี วูเมนส์ แท็กทีม แชมเปียนชิป
วีเมนส์ เวิลด์แท็กทีม แชมเปี้ยนชิพ
# ซารัฟชาน (ประเทศทาจิกิสถาน)
ซารัฟชาน  เป็นเมืองในภาคตะวันตกเฉียงเหนือของประเทศทาจิกิสถาน ตั้งอยู่บนที่ชันทางเหนือของทิวเขากิสซาร์Зеравшан (пос. гор. типа в Тадж. ССР), Great Soviet Encyclopedia ตัวเมืองอยู่ในเขตอัยนี แคว้นซุฆด์ มีประชากร 2,400 คน (มกราคม ค.ศ. 2020)
# มัสยิดเชินเจิ้น
มัสยิดเชินเจิ้น  เป็นมัสยิดในอำเภอฝูเถียน เชินเจิ้น มณฑลกวางตุ้ง ประเทศจีน ถือเป็นมัสยิดที่ใหญ่ที่สุดในเชินเจิ้นและเป็นที่ตั้งของสมาคมมุสลิมเชินเจิ้น

สถาปัตยกรรม
ตัวมัสยิดมีพื้นที่ 3,000 ตารางเมตร มีหอละหมาดหลัก อาคารบังเกอร์, ห้องทำน้ำละหมาด, สวน เป็นต้น โดยมีรูปแบบสถาปัตยกรรมอาหรับ

การเดินทาง
ตัวมัสยิดสามารถเข้าถึงได้ในการเดินทางจากบริเวณตะวันออกของสถานีชั่งเหม่หลินในรถไฟใต้ดินเซินเจิ้น

ดูเพิ่ม
 ศาสนาอิสลามในประเทศจีน
 รายชื่อมัสยิดในประเทศจีน